
CONSILIUL LOCAL AL MUNICIPIULUI TIMIȘOARA
DIRECȚIA DE ASISTENȚĂ SOCIALĂ A MUNICIPIULUI TIMIȘOARA
,,În slujba oamenilor”

    Nr.  23286/27.11.2023
RAPORT DE SPECIALITATE
privind reglementarea procedurilor de parcurs în vederea acordării subvențiilor din bugetul local în baza Legii nr. 34/1998 privind acordarea unor subvenții asociațiilor, fundațiilor și cultelor recunoscute în România, acreditate ca furnizori de servicii sociale potrivit legii române, cu personalitate juridică, care înființează și administrează unități de asistență socială, 
pentru anul 2024
Direcția de Asistență Socială a Municipiului Timișoara în calitate de serviciu public de asistență socială care funcționează sub autoritatea Consiliului Local al Municipiului Timișoara, furnizează servicii sociale și acordă beneficii sociale pentru cetățenii Municipiului Timișoara aflați în situații de dificultate socială.

Conform Legii 292/2011 – Legea asistenței sociale, art. 112, alin. (3), lit. q, în domeniul organizării, administrării şi acordării serviciilor sociale, autorităţile administraţiei publice locale ”încheie, în condiţiile legii, contracte şi convenţii de parteneriat, contracte de finanţare, contracte de subvenţionare pentru înfiinţarea, administrarea, finanţarea şi cofinanţarea de servicii sociale”, iar conform art. 136, alin (1), lit. a din bugetele locale ale comunelor, oraşelor şi municipiilor, respectiv din bugetele locale ale sectoarelor municipiului Bucureşti se alocă fonduri pentru ”finanţarea serviciilor sociale aflate în administrare proprie, contractate sau subvenţionate în condiţiile legii, ori cofinanţate în baza contractelor de parteneriat”.
În scopul completării serviciilor sociale furnizate de Direcția de Asistență Socială a Municipiului Timișoara și pentru a veni în sprijinul diverselor categorii de persoane aflate în dificultate din comunitatea noastră, în perioada 2017-2022 au fost întreprinse demersuri în vederea subvenționării din bugetul local a unor furnizori privați de servicii sociale. Astfel, în perioada menționată, s-au încheiat cu furnizorii de servicii sociale privați acreditați un număr de 11 Convenții pentru acordarea de servicii de asistență socială, (doi furnizori au renunțat la solicitarea subvenției pe parcurs) în temeiul Legii 34/1998, cu modificările și completările ulterioare. Pentru anul 2023 au fost propuse subvenții la 13 tipuri de servicii sociale pentru un număr aproximativ de 754 cetățeni ai municipiului Timișoara. Ca urmare a acordării subvențiilor din bugetul local pentru furnizorii privați de servicii sociale a crescut calitatea serviciilor oferite populației vulnerabile.
Legea nr. 34/1998 privind acordarea unor subvenții asociațiilor, fundațiilor și cultelor recunoscute în România, acreditate ca furnizori de servicii sociale potrivit legii române, cu personalitate juridică, care înființează și administrează unități de asistență socială, cu modificările și completările ulterioare, respectiv Normele metodologice de aplicare a prevederilor Legii nr. 34/1998 asigură cadrul legal propice pentru utilizarea banilor publici într-un mod transparent și asigurând condiții egale tuturor furnizorilor privați de serviciu sociale care solicită acordarea subvenției. 

Conform art. 1, alin. (1) și art. 11  din Legea nr. 34/1998, cu modificările și completările ulterioare ”asociaţiile și fundaţiile române cu personalitate juridică precum şi cultele recunoscute în România, acreditate ca furnizori de servicii sociale potrivit legii, care înfiinţează şi administrează unităţi de asistenţă socială pot primi subvenţii alocate de la bugetele locale, care vor fi utilizate, în exclusivitate, pentru serviciile de asistență socială acordate persoanelor care, potrivit dispozițiilor legale, au dreptul să beneficieze de acestea”.

Conform Hotărârii de Guvern nr. 1153/2001 pentru aprobarea Normelor metodologice de aplicare a prevederilor Legii nr. 34/1998, cu modificările și completările ulterioare, art. 2, alin. (3) ”Nivelul mediu lunar al subvenției și tipurile de servicii sociale pentru care se acordă subvenții din bugetul local se stabilesc prin hotărâre a consiliului local”. 
Având în vedere:
- Diagnoza socială a Municipiului Timișoara elaborată de către Direcția de Asistență Socială a Municipiului Timișoara, aprobată prin HCL nr. 170 din 11.05.2021 a Consiliului Local al Municipiului Timișoara prin care au fost identificare problemele sociale de la nivelul municipiului Timișoara și au fost prezentate soluții și recomandări pentru fiecare grup vulnerabil;
- Raportul privind identificarea și analiza nevoilor sociale din Municipiul Timișoara  cu nr 19874/11.10.2023 în vederea stabilirii liniilor prioritare  pentru acordare subvenții în baza Legii nr. 34/1998 privind acordarea unor subvenţii asociaţiilor, fundaţiilor şi cultelor recunoscute în România, acreditate ca furnizori de servicii sociale potrivit legii române, cu personalitate juridică, care înfiinţează şi administrează unităţi de asistenţă socială. În vederea demarării procesului de acordare a subvențiilor  pe anul 2024 s-a avut în vedere o analiză bidimensionala care a cuprins: 

1. Analiza cantitativă a datelor disponibile (la nivel național, județean, local), situația serviciilor sociale licențiate și capacitate acestora la nivel local, evoluții estimate;

2. Consultarea publică la nivel local în vederea identificării nevoilor sociale din perspectiva potențialilor furnizori de servicii sociale;
se propun spre subvenționare servicii sociale cu respectarea obiectivelor prevăzute în Strategia de dezvoltare a serviciilor sociale în Municipiul Timișoara 2022-2027, după cum urmează: 
1. Centre rezidențiale pentru persoane adulte cu dizabilități:
Locuințe  minim și maxim protejate; 
Centre pentru viață independentă
2. Centre rezidenţiale de îngrijire şi asistenţă pentru victimele violenţei în familie (domestice)
Centre de primire în regim de urgenţă 

3. Centre rezidenţiale de îngrijire şi asistenţă pentru persoanele fără adăpost 
Centre rezidenţiale de asistenţă şi reintegrare socială pentru persoane fără adăpost 
Adăposturi de noapte 

4. Servicii de îngrijire la domiciliu pentru persoane vârstnice, persoane cu dizabilităţi, persoane aflate în situaţie de dependenţă
Unităţi de îngrijire la domiciliu pentru persoane varstnice 
Echipe mobile pentru persoane adulte cu dizabilităţi 

5. Centre de zi pentru persoane adulte cu dizabilităţi

6. Centre de zi pentru copii: copii în familie, copii separaţi sau în risc de separare de părinţi
Centre de zi pentru copii aflaţi în situaţie de risc de separare de părinţi 
Centre de zi de recuperare pentru copii cu dizabilităţi 

7. Centre de preparare şi distribuire a hranei pentru persoane în risc de sărăcie
Cantine Sociale

Servicii mobile de acordare a hranei – masa pe roţi 

8. Servicii în comunitate pentru persoanele adulte cu dizabilităţi
Serviciul de asistenta si suport  

9. Servicii de asistenţă şi suport pentru persoane aflate în nevoie
Centre de zi de consiliere şi informare 
Prin anexa la Hotărârea de Guvern nr. 1153/2001 pentru aprobarea Normelor metodologice de aplicare a prevederilor Legii nr. 34/1998, cu modificările și completările ulterioare, art. 1, alin (1) se stabilesc condiții de eligibilitate, iar la alin. (3) se precizează că asociațiile, fundațiile și cultele recunoscute în România, acreditate ca furnizori de servicii sociale potrivit legii pot primi subvenții de la bugetele locale dacă îndeplinesc condițiile de eligibilitate. În scopul îndeplinirii condiției de eligibilitate menționate la art. 1, alin (1), lit. d) și anume ”solicită subvenții în completarea resurselor financiare proprii”, asociațiile, fundațiile și cultele solicitante de subvenții din bugetul local al municipiului Timișoara vor demonstra în mod obligatoriu contribuția financiară din venituri proprii de minim 10%.    
Conform Normei metodologice de aplicare a Legii nr. 34/1998, art. 2, alin (2) ”Din bugetele locale se acordă subvenții pentru categoriile de cheltuieli curente de funcționare a unităților de asistență socială, aprobate prin hotărârea consiliului local”, iar la alin. (3) se precizează ”subvențiile se utilizează exclusiv pentru finanțarea cheltuielilor prevăzute la alin. (2)”. Ținând cont că la art. 2, alin. (1) din Legea 34/1998 cu modificările și completările ulterioare se precizează ”nivelul subvențiilor acordate nu poate depăși costul mediu lunar de întreținere, pe persoană asistată, din unitățile de asistență socială de stat, cu profil similar, organizate ca instituții publice”, iar H.G. nr. 426/2020 privind aprobarea standardelor minime de cost pentru serviciile sociale reglementează costurile minime cu anumite servicii în instituțiile de asistență socială publice, s-a propus ca acolo unde există standarde de cost pentru servicii sociale nivelul subvenției să fie conform acestora. Acolo unde nu există aprobate standarde minime de cost, la propunerea pentru nivelul maxim al subvenției   s-a ținut cont de nivelul subvenției acordate în anul 2023. 
Norma metodologică de aplicare a Legii nr. 34/1998 prevede la art. 5, alin. (1) ”Evaluarea și selecționarea asociațiilor, fundațiilor și cultelor recunoscute în România, acreditate ca furnizori de servicii sociale potrivit legii se realizează de către comisia de evaluare și selecționare, constituită la nivelul consiliului local”, iar la alin. (2) se precizează ”Componenţa, modul de organizare şi de funcţionare a comisiei se stabilesc prin hotărâre a consiliului local.” 
Prin art. 6 din Norma metodologică de aplicare a Legii nr. 34/1998 sunt stabilite criteriile de evaluare și selecționare a asociațiilor, fundațiilor, cultelor recunoscute în România, prin art. 7, alin. (1) se reglementează modul de verificare pe teren a veridicității informațiilor prezentate de solicitanți, iar la art. 72 se precizează ”În situația acordării subvențiilor de la bugetul local, punctajul maxim care poate fi acordate pentru fiecare din criteriile de evaluare prevăzute la art. 6 alin (1) se aprobă prin hotărârea consiliului local”.  
În vederea încadrării în sumele prevăzute în bugetul local cu destinația de subvenție se propune aprobarea prin hotărâre de consiliu local a unor criterii de departajare a unităților de asistență socială cu același punctaj. La stabilirea criteriilor de departajare se ține cont de misiunea autorităților publice locale de la nivelul Municipiului Timișoara în ceea privește măsurile de asistență socială din comunitate, acordându-se prioritate serviciilor sociale de prevenție.
În baza celor prezentate și în conformitate cu prevederile Legii nr. 34/1998 privind acordarea unor subvenții asociațiilor, fundațiilor și cultelor recunoscute în România, acreditate ca furnizori de servicii sociale potrivit legii române, cu personalitate juridică, care înființează și administrează unități de asistență socială, ale Normei metodologice de aplicare a prevederilor Legii nr. 34/1998 cu modificările și completările ulterioare, ale Legii 292/2011 și ale art. 36, alin. (2), lit. d), alin. (6) lit. a) pct. 2 și art. 139 din OUG nr. 57/2019 privind Codul Administrativ.
PROPUNEM:
1. Aprobarea constituirii Comisiei de evaluare și selecționare a asociațiilor, fundațiilor și cultelor recunoscute în România, acreditate ca furnizori de servicii sociale potrivit legii române, cu personalitate juridică, care înființează și administrează unități de asistență socială, care pot primi subvenții de la bugetul local în anul 2024 cu următoarea componență:
1. Reprezentant Primar
2. Consilier local 
3. Consilier local 
4. Esztero Emese – Director General al Direcției de Asistență Socială a Municipiului Timișoara
5. Codruța Darida
6. Cătălina Căpețean
7. Carmen Tănase
8. Carmen Nobel
9. Anca Târziu
10. Alexandra Reghiș
11. Sorin Radu
12. Mihaela Buzilă-Petrescu
13. Nicoleta Constantin 
14. Cristina Urdă
15. Eugen Dabîca
16. Adrian Savu
17. Dana Lazăr
18. Sara Tătaru
                        Supleanti:
                        Loredana Drăghici, 
                        Tănasescu Gabriela,
                        Mihaela Dan.
                         Secretariatul comisie se asigură de către: Georgeta Stere
                         Consultanță juridică acordată comisiei: Andrei Ursoiu
2 Aprobarea contribuției de minim 10 % din cheltuielile curente de funcționare conform bugetului unității de asistență socială, dar nu mai puțin de costul mediu de întreținere asumat conform pct. IV din Anexa B la cererea de solicitare a subvenției;
3 Aprobarea Regulamentului de organizare și funcționare al comisiei de evaluare și selecționare a asociațiilor, fundațiilor și cultelor recunoscute în România, acreditate ca furnizori de servicii sociale potrivit legii române, cu personalitate juridică, care înființează și administrează unități de asistență socială,  care pot primi subvenții de la bugetul local în baza Legii nr. 34/1998 pentru anul 2024, în completarea resurselor proprii (anexa 1);
4 Aprobarea Grilei de evaluare și Criteriile de evaluare și selecționare a asociațiilor, fundațiilor și cultelor recunoscute în România, acreditate ca furnizori de servicii sociale potrivit legii române, cu personalitate juridică, care înființează și administrează unități de asistență socială, care solicită acordarea subvențiilor de la bugetul local al Municipiului Timișoara, conform prevederilor Legii nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială  (anexa 2); 
5 Aprobarea liniilor prioritare pentru finanțarea din bugetul local, conform Legii nr.34/1998 privind acordarea unor subvenții asociațiilor, fundațiilor și cultelor recunoscute în România, acreditate ca furnizori de servicii sociale potrivit legii române, cu personalitate juridică, care înființează și administrează unități de asistență socială, a tipurilor de servicii sociale, a numărului de beneficiari si nivelul   maxim lunar  ce poate fi acordat în anul 2024 asociațiilor si fundaţiilor pentru fiecare categorie de servicii sociale  (anexa 3);
6 Aprobarea Categoriilor de cheltuieli pentru fiecare tip de serviciu social (anexa 4);
7 Aprobarea Criteriilor de departajare a unităților de asistență socială cu același punctaj (anexa 5).
8 Aprobare Model Cerere solicitare subventie plus anexa A și B pe anul 2024 (anexa 6)
9 Aprobarea Modelului Convenției și a Convenției provizorii pentru acordarea de servicii de asistență socială pentru anul 2024 (anexa 7 și anexa 8);
10 Aprobarea Procedura de depunere electronică a documentației de solicitare a subvenției (Anexa 9).
        Direcția de Asistență Socială
          a Municipiului Timișoara
                Director General,
                  Esztero Emese
     Serviciul Strategii Programe,                                                            
                Codruța Darida                                                                                                                                                                                                                         
     










Întocmit,
                                                                                           Anca Târziu                                            
*Sediu administrativ: Str. Ioan Plavoșin, Nr. 21 Tel: 0356/416050 Fax: 0356/416049
Sediu social: Bulevardul Regele Carol I, nr.10 Tel/fax 0256/220583
e-mail: dastimisoara@gmail.com

